Batyrlan Muratov

Batyrlan Muratuly Muratov (; ; s. 1. helmikuuta 1999 Astana, Kazakstan) on kazakstanilainen jääkiekkohyökkääjä, joka pelaa Kazakstanin mestaruussarjan Nomad Nur-Sultanissa. Hän laukoo oikealta.

 Ura 
 Seuraura 
Muratov on Barys Astanan kasvatti. Hän debytoi kaudella 2016–2017 Snežnyje Barsy Astanan joukkueessa Venäjän nuorten sarja MHL:ssä. Muratov edusti joukkuetta kauden aikana myös Junior Club World Cupissa, joka päättyi pronssiin. Myös kauden 2017–2018 hän pelasi suurimmaksi osaksi Snežnyje Barsyssa, jota Muratov edusti taas JCWC:ssä. Hän debytoi myös Barys Astanan KHL-joukkueessa, jossa Muratov pelasi ensimmäisen ja kauden ainoaksi jääneen ottelun runkosarjan viimeisellä kierroksella 1. maaliskuuta 2018 Avangard Omskia vastaan. Hän sai ottelussa jääaikaa 4.07 minuuttia ja Muratov sai myös yhden kahden minuutin jäähyn estämisestä. Hän vahvisti kauden aikana myös Nomad Astanan joukkuetta Kazakstanin mestaruussarjan pudotuspeleissä, jossa Muratov pelasi kolme ottelua ilman tehopisteitä.

Kauden 2018–2019 Muratov pelasi kokonaan Snežnyje Barsyn MHL-joukkueessa, jonka toiseksi paras maalintekijä ja kolmanneksi paras pistemies hän oli tehoilla 20+23=43. Hänet valittiin sarjan itäisen konferenssin helmikuun kuukauden hyökkääjäksi. Kauden 2019–2020 Muratov pelasi suurimmaksi osaksi VHL-liigaa Nomad Nur-Sultanissa, jossa hän pelasi 30 runkosarjaottelua tehopistein 3+4=7. Hän pelasi kauden aikana Barys Nur-Sultanin KHL-joukkueessa kymmenen runkosarjaottelua ilman tehopisteitä. Kauden 2020–2021 Muratov pelasi Nomadissa Kazakstanin mestaruussarjaa, jonne joukkue palasi koronaviruspandemian vuoksi. Hän oli Nomadin neljänneksi paras pistemies tehoilla 10+22=32.

Muratov siirtyi kaudeksi 2021–2022 vuoden mittaisella sopimuksella Mestis-joukkue Rovaniemen Kiekkoon. Hänestä tuli sarjan kaikkien aikojen ensimmäinen kazakstanilaispelaaja. Muratov äänestettiin Mestiksen tammikuun kuukauden pelaajaksi. Hän voitti RoKin sisäisen piste- ja syöttöpörssin tehoilla 19+32=51, joilla Muratov sijoittui koko sarjan pistepörssissä seitsemänneksi. Hän voitti kauden päätteeksi Mestis-pronssia.

Heinäkuussa 2022 Muratov palasi elokuun loppuun asti kestävällä tryout-sopimuksella kotimaahansa KHL-seura Barys Nur-Sultaniin.

 Maajoukkueura 
Muratov pelasi alle 20-vuotiaiden MM-kilpailuissa vuonna 2019 sekä IA-divisioonan MM-kilpailuissa vuonna 2018, jolloin hän voitti kultaa. Muratov pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän toimi Kazakstanin varakapteenina ja voitti hopeaa. Muratov oli tehoilla 3+2=5 joukkueen paras maalintekijä ja hän jakoi sisäisen pistepörssin voiton Samat Danijarin kanssa, kuten myös koko turnauksen tehotilaston voiton lukemalla +7.

 Tilastot 
 2016–2017  Snežnyje Barsy Astana  MHL  53  4  10  14  10  –  –  –  –  –  U18d1 A  5  3  2  5  2 2017–2018  Barys Astana  KHL  1  0  0  0  2  –  –  –  –  –  JMMd1 A  5  0  2  2  4   Nomad Astana  Kazakstan  –  –  –  –  –  3  0  0  0  0   Snežnyje Barsy Astana  MHL  49  11  10  21  6  –  –  –  –  – 2018–2019  Snežnyje Barsy Astana  MHL  59  20  23  43  26  4  0  1  1  4  JMM  6  1  3  4  6 2019–2020  Barys Nur-Sultan  KHL  10  0  0  0  4  –  –  –  –  –   Nomad Nur-Sultan  VHL  30  3  4  7  24  –  –  –  –  – 2020–2021  Nomad Nur-Sultan  Kazakstan  47  10  22  32  16  4  1  3  4  6  2021–2022  RoKi  Mestis  49  19  32  51  12  10  2  4  6  0 2022–2023  Barys Astana  KHL  11  0  1  1  0  –  –  –  –  –  MM  7  1  3  4  2   Nomad Nur-Sultan  Kazakstan  12  2  9  11  8  17  6  15  21  4 3 kautta  yhteensä  Kazakstan  59  12  31  43  24  24  7  18  25  10 3 kautta  yhteensä  KHL  22  0  1  1  6  –  –  –  –  – 1 kausi  yhteensä  Mestis  49  19  32  51  12  10  2  4  6  0 1 kausi  yhteensä  VHL  30  3  4  7  4  –  –  –  –  –

 Lähteet 

 Viitteet 

Luokka:Kazakstanilaiset jääkiekkoilijat
Luokka:Vuonna 1999 syntyneet
Luokka:Elävät henkilöt